כשגוגל הכריזה על ה-Google Home Mini באירוע שקיימה לאחרונה, הפיצ’ר הבולט ביותר בו היה כמובן הגודל שלו. בכדי לתאר את גודלו הקומפקטי, גוגל ציינה כי ההום מיני מזכיר בגודלו דונאט, הסופגניה הגדולה, הצבעונית והאהובה. אף אחד לא תיאר לעצמו שגוגל תיקח את הרעיון הזה צעד אחד קדימה, אך כעת לרגל השקת המוצר, גוגל פותחת חנויות פופ-אפ ברחבי ארצות הברית שמהן אתם יכולים לצאת עם דונאט, או עם גוגל הום מיני חדש.
בתוך החנויות הקטנות המבקרים יוכלו לראות מספר מסועים שמריצים סופגניות דונאטס, כאשר לצידן גם נמצא גוגל הום מיני קטן, בכדי להדגים למבקרים את גודלו. המבקרים יכולים גם לגשת לדלפק ההזמנה, בו נמצא גוגל הום מיני, לצלצל בפעמון ולשאול את הרמקול החכם שאלה מתוך תפריט השאלות. לאחר שיקבלו את התשובה, מכונה תגיש להם קופסא מעוצבת ובתוכה הפתעה: גוגל הום מיני במתנה, או שתי סופגניות דונאט במתנה. בנוסף, אם אתם רוצים לחגוג את הזכיה שלכם בהום מיני (או בדונאט), יש גם “תא סוכריות צבעוניות”, שבו ניתן לפזר קונפטי צבעוניות בחגיגיות ולהצטלם.
חנויות הפופ-אפ של גוגל יגיעו ל-11 מיקומים שונים ברחבי ארצות הברית. כך שאם אתם במקרה נמצאים בארצות הברית או גרים שם, נסו לקפוץ לחנויות של גוגל ואולי תצאו משם עם הום מיני, או שני דונאטים.
מהו ה-Google Home Mini?
באירוע שקיימה לפני שבועיים, גוגל חשפה גרסת-מיני חדשה ל-Home, הרמקול החכם שלה, שמיועדת להתחרות כמובן ב-Echo Dot – הרמקול הזעיר של אמזון. הגרסה החדשה קטנה יותר מאשר אחיה הגדול, אך עדיין מציעה את אותן היכולות שמתבססות על ה-Google Assistant כמו שליטה על ניגון מוסיקה, שליפה והצגה של נתונים ומידע מהרשת, מענה על שאלות ומשחקים. נורות ה-LED חבויות מתחת לבד שעוטף את הרמקול. הרמקול מאפשר סאונד רב-כיווני ב-360 מעלות, הוא תומך בכרומקאסט ומגיע בשלושה צבעים: אדום, אפור ושחור. מחיר דגם המיני החדש עומד על 49 דולרים – לעומת 129 דולרים של דגם ה-Home הנוכחי והוא ניתן להזמנה מוקדמת כעת כשהשקתו מתוכננת ל-19 באוקטובר.
מכשירי ריגול להמונים.
גיק טיים בוקר טוב.
כך נראה מסך הבית שלכם, נכון לאתמול והיום.
המשך: נכנסתי מכרום (אותו מחשב הנ״ל) – הכל בסדר.
יש להם מנגנון הגנה מהתקפות ddos שהכניסו לאחרונה. דופק את האתר.